Statutul jurnalistului

[bookmark: _GoBack]Prezentul statut a fost adoptat de cãtre Convenţia Organizaţiilor de Media, la Sinaia, în perioada 9 - 11 iulie 2004.

1. Profesiunea de jurnalist este liberã şi independentã, în concordanţã cu principiile dreptului la liberã exprimare şi ale dreptului la informaţie, enunţate de Declaraţia Universalã a Drepturilor Omului, de Convenţia Europeanã a Drepturilor Omului, de Constituţia României, precum şi de Codul Deontologic al Jurnalistului, ce face parte integrantã din prezentul Statut.

2. Jurnalist este acea persoanã care exercitã dreptul inviolabil la liberã exprimare şi a cãrei principalã sursã de venituri este obţinutã din realizarea de produse jurnalistice - fie ca angajat, fie independent - indiferent de domeniul mass-media în care lucreazã (presã scrisã, audiovizual, online etc.).

3. Profesiunea de jurnalist este recunoscutã de organizaţiile profesionale, patronale şi sindicale, semnatare ale acestui Statut.

4. Rolul, conduita profesionalã, drepturile şi obligaţiile jurnalistului sunt prevăzute în Codul Deontologic al Jurnalistului, parte integrantã a acestui statut.

5. Prevederile Codului Deontologic sunt liber consimţite de jurnaliştii membri ai organizaţiilor profesionale, patronale şi sindicale, semnatare ale acestui statut.

6. Implementarea prevederilor prezentului statut, precum şi ale Codului Deontologic, cade în sarcina organului specializat al fiecãrei organizaţii semnatare.

7. Unitatea de implementare poate media orice litigiu dintre jurnalist şi angajator.

8. Jurnalistul are dreptul sã se adreseze unităţii de implementare în litigiile dintre el şi angajator, referitoare la exercitarea profesiei.

9. Nici una dintre prevederile statutului, ale Codului Deontologic sau ale Contractului Colectiv de Muncă nu poate fi interpretatã contrar principiilor internaţionale privitoare la libera exprimare.

10. Jurnaliştii ce nu sunt membrii nici uneia dintre organizaţiile semnatare ale prezentului statut vor putea depune o declaraţie de acceptare a prevederilor acestuia la secretariatul Convenţiei Organizaţiilor de Media.

11. În egalã mãsurã, prezentul statut este deschis spre aderare tuturor organizaţiilor profesionale, patronale şi sindicale ale jurnaliştilor ce nu au participat la elaborarea lui, dar care se regăsesc în prevederile acestuia.
